สงครามผงาดบัลลังก์จิ๋นซี

สงครามผงาดบัลลังก์จิ๋นซี หรือ สงครามบัลลังก์ผงาดจิ๋นซี หรือ คิงคัม (; โรมาจิ: "Kingudamu") เป็นซีรีส์มังงะญี่ปุ่น แต่งเรื่องและวาดภาพโดย#เปลี่ยนทาง ตีพิมพ์ในนิตยสาร"ยังจัมป์รายสัปดาห์" นิตยสารมังงะแนว"เซเน็ง"ของสำนักพิมพ์ชูเอชะ ตั้งแต่เดือนมกราคม พ.ศ. 2549 ได้รับรวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 70 เมื่อเดือนพฤศจิกายน พ.ศ. 2566 "สงครามผงาดบัลลังก์จิ๋นซี" เป็นเรื่องราวที่ดัดแปลงมาจากประวัติศาสตร์จีนในช่วงปลายยุครณรัฐ (ยุคจั้นกั๋ว) กล่าวถึงเรื่องราวของซิ่น เด็กหนุ่มกำพร้าจากสงครามที่มุ่งหมายจะเป็นยอดขุนศึกในใต้หล้า
"สงครามผงาดบัลลังก์จิ๋นซี" ได้รับการดัดแปลงเป็นซีรีส์อนิเมะโทรทัศน์โดยสตูดิโอปิเอโร 5 ฤดูกาล ฤดูกาลแรกออกอากาศระหว่างเดือนมิถุนายน พ.ศ. 2555 ถึงกุมภาพันธ์ พ.ศ. 2556 รวม 38 ตอน ฤดูกาลที่ 2 ออกอากาศระหว่างเดือนมิถุนายน พ.ศ. 2556 ถึงมีนาคม พ.ศ. 2557 รวม 39 ตอน ฤดูกาลที่ 3 สร้างโดยสตูดิโอไซน์โพสต์และปิเอโร ออกอากาศระหว่างเดือนเมษายนถึงตุลาคม พ.ศ. 2564 รวม 26 ตอน ฤดูกาลที่ 4 ออกอากาศตั้งแต่เดือนเมษายนถึงกันยายน พ.ศ. 2565 ฤดูกาลที่ห้าออกอากาศตั้งแต่เดือนมกราคม พ.ศ. 2567 ภาพยนตร์คนแสดงฉายเมื่อเดือนเมษายน พ.ศ. 2562 ภาพยนตร์ภาคต่อฉายเมื่อเดือนกรกฎาคม พ.ศ. 2565 และภาพยนตร์ภาคที่ 3 ฉายเมื่อเดือนกรกฎาคม พ.ศ. 2566
ในประเทศไทย "สงครามผงาดบัลลังก์จิ๋นซี" ได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ปัจจุบันตีพิมพ์เป็นหนังสือการ์ตูนรวมเล่มแล้ว 60 เล่ม ส่วนซีรีส์อนิเมะโทรทัศน์ได้รับลิขสิทธิ์โดยบริษัทโรส มีเดีย แอนด์ เอ็นเตอร์เทนเมนท์เฉพาะฤดูกาลแรก วางจำหน่ายในรูปแบบดีวีดีบ๊อกซ์เซ็ต 2 ชุด 
เนื้อเรื่อง.
บริบททางประวัติศาสตร์.
เนื้อเรื่องของ"สงครามผงาดบัลลังก์จิ๋นซี"เป็นเนื้อเรื่องดัดแปลงแต่งเติมของยุคสมัยในประวัติศาสตร์จีนที่เรียกว่ายุครณรัฐ (จั้นกั๋ว) ซึ่งสิ้นสุดเมื่อ 221 ปีก่อนคริสตกาลเมื่ออิ๋งเจิ้ง (จิ๋นซีฮ่องเต้) อ๋องแห่งรัฐฉิน ทำศึกปราบรัฐอื่น ๆ และรวบรวมเป็นแผ่นดินเดียวกัน
ตัวละครหลายคนอิงจากบุคคลในประวัติศาสตร์ หลายครั้งที่ชื่อบุคคลตามเอกสารหลักฐานในประวัติศาสตร์ แต่ก็มีบางครั้งที่ใช้ชื่อที่ต่างออกไปโดยสิ้นเชิง บ่อยครั้งที่การตั้งชื่อที่ต่างออกไปเป็นผลมาจากตัวอักษรคันจิที่ยืมมาจากอักษรจีน กล่าวถึงอักษรจีนบางตัวไม่มีตัวอักษรคันจิที่เทียบเคียงได้ ยกตัวอย่างเช่นชื่อของหวังฉี (王騎) เป็นการดัดแปลงมาจากชื่อหวังอี่ 王齮 เพราะชื่อตัว 齮 ไม่ปรากฏเป็นอักษรคันจิ
เรื่องย่อ.
ในประเทศจีนโบราณยุคจั้นกั๋ว ซิ่นและเพี่ยวเป็นเด็กกำพร้าจากสงครามที่อาศัยในรัฐฉิน ทั้งสองเป็นเพื่อนรักกันและมีความมุ่งหมายร่วมกันที่จะเป็นยอดขุนศึกในใต้หล้า จนกระทั่งวันหนึ่งเสนาบดีชางเหวินจวินได้นำตัวเพี่ยวไปรับราชการในวังของรัฐฉิน ปล่อยให้ซิ่นยังคงอยู่เป็นทาสอยู่ที่หมู่บ้าน ไม่กี่เดือนต่อมา เพี่ยวได้กลับมาที่หมู่บ้านในสภาพที่ถูกทำร้ายใกล้ตาย ก่อนตายเพี่ยวได้บอกให้ซิ่นเดินทางไปยังอีกหมู่บ้าน ที่ซึ่งซิ่นได้พบกับเด็กหนุ่มที่หน้าตาเหมือนเพี่ยว ซึ่งก็คืออิ๋งเจิ้ง อ๋องผู้เยาว์แห่งรัฐฉิน ซิ่นจึงได้รู้ความจริงว่าเพี่ยวถูกนำไปเป็นตัวตายตัวแทนของอิ๋งเจิ้ง และเสียชีวิตจากเหตุการณ์รัฐประหารภายในวังของรัฐฉิน ซิ่นรู้สึกแค้นอิ๋งเจิ้งที่เป็นสาเหตุทำให้เพี่ยวต้องตาย แต่เพื่อสนองต่อความปรารถนาสุดท้ายของเพี่ยว ซิ่นจึงช่วยเหลืออิ๋งเจิ้งในการฟื้นฟูอำนาจกลับคืนมา และต่อสู้เพื่อความมุ่งหมายในการเป็นยอดขุนศึกในใต้หล้า
#เปลี่ยนทาง 
ตัวละครเอกของเรื่อง เด็กหนุ่มกำพร้าจากสงครามที่มุ่งหมายจะสร้างชื่อเป็นยอดขุนพลในใต้หล้า
#เปลี่ยนทาง 
ยุวกษัตริย์ผู้ครองตำแหน่งอ๋องลำดับที่ 31 แห่งรัฐฉิน มีหน้าตาเหมือนกับเพี่ยว ภายหลังคือจิ๋นซีฮ่องเต้ จักรพรรดิผู้รวบรวมแผ่นดินจีนให้เป็นหนึ่งเดียว
#เปลี่ยนทาง 
เพื่อนสนิทในวัยเด็กของซิ่น ได้เข้าวังเพื่อเป็นตัวตายตัวแทนของอิ๋งเจิ้ง ถูกมือสังหารฝ่ายเฉิงเจี่ยวฆ่าตาย
#เปลี่ยนทาง 
ทายาทชนเผ่าภูเขา
#เปลี่ยนทาง 
ทายาทเผ่ามือสังหารชือโหยว
#เปลี่ยนทาง 
เสนาบดีผู้ภักดีต่ออิ๋งเจิ้ง
#เปลี่ยนทาง 
นายทหารผู้ช่วยของชางเหวินจวิน
รูปแบบต่าง ๆ.
มังงะ.
"สงครามผงาดบัลลังก์จิ๋นซี"เขียนเรื่องและวาดภาพโดยยาซูฮิสะ ฮาระ มีต้นแบบเดิมมาจากการ์ตูนเรื่องสั้น 2 เรื่องที่เขาวาดเกี่ยวกับหลี่มู่และเหมิงอู่ การ์ตูนเปิดตัวในนิตยสาร"ยังจัมป์รายสัปดาห์" นิตยสารการ์ตูนแนว"เซเน็ง"ของสำนักพิมพ์ชูเอชะ ฉบับที่ 9 ที่วางจำหน่ายเมื่อวันที่ 26 มกราคม พ.ศ. 2549 หนังสือการ์ตูนรวมเล่ม ("ทังโกบง") เล่มแรกวางจำหน่ายโดยสำนักพิมพ์ชูเอชะเมื่อวันที่ 19 พฤษภาคม พ.ศ. 2549 ปัจจุบันวางจำหน่ายถึงเล่มที่ 60 เมื่อวันที่ 18 ธันวาคม พ.ศ. 2563
ในปี พ.ศ. 2558 ฮาระได้กล่าวว่าตนมีแผนจะขยายซีรีส์มังงะไปถึงเล่มที่ 100
อนิเมะ.
ซีรีส์อนิเมะโทรทัศน์ดัดแปลงโดยสตูดิโปเปียรโรต์ ผลิต 2 ฤดูกาล 77 ตอน ฤดูกาลแรกมี 38 ตอน ออกอากาศตั้งแต่วันที่ 4 มิถุนายน พ.ศ. 2555 ถึง 25 กุมภาพันธ์ พ.ศ. 2556 ทางช่อง NHK BS Premium ฤดูกาลแรกกำกับโดยจุง คามิยะ เขียนบทโดยนารูฮิซะ อารากาวะ รับผิดชอบดนตรีประกอบโดยมินาโกะ เซกิ ออกแบบตัวละครโดยอัตสึโอะ โทเบะ โนริโกะ โอตาเกะ และมาซาโตชิ ฮาคังดะ
ฤดูกาลที่สองออกอากาศ 39 ตอน ตั้งแต่วันที่ 8 มิถุนายน พ.ศ. 2556 ถึง 1 มีนาคม พ.ศ. 2557 ทีมงานที่กลับมาร่วมงานในหน้าที่เดิมคือมินาโกะ เซกิและนารูฮิซะ อารากาวะ ในฐานะผู้รับผิดชอบดนตรีประกอบและผู้เขียนบทตามลำดับ อากิระ อิวานางะมาทำหน้าที่ผู้กำกับแทนจุนคามิยะ อำนวยการผลิตโดยอิซูมิ นางาซาวะ และออกแบบตัวละครโดยอิตสึโกะ ทาเกดะ, คูมิโกะ โทกูนางะ และมิโกโตะ ชิโมจิมะ
ฤดูกาลที่สามมีการประกาศผลิตพร้อมทีมงานใหม่ ยืนยันว่าฤดูกาลที่สามมีเนื้อเรื่องครอบคุลมภาคการบุกของทัพพันธมิตร ซีรีส์อนิเมะฤดูกาลที่ 3 กำกับโดยเคนอจิ อิไมซูมิที่สตูดิโอปิเอโรและบริษัทลูกของปิเอโรคือสตูดิโอไซน์โพสต์ เขียนบทโดยโนโบรุ ทากางิ ออกแบบตัวละครโดยฮิซาชิ อาเบะ ฮิโรยูกิ ซาวาโนะและโคตะ ยามาโตะรับปิดชอบดนตรีประกอบ เริ่มออกอากาศทางช่อง NHK General TV (NHK-G) เมื่อวันที่ 6 เมษายน พ.ศ. 2563 ในวันที่ 26 เมษายน พ.ศ. 2563 คณะกรรมการผลิตอนิเมะได้ประกาศว่าตั้งแต่ตอนที่ 5 ของฤดูกาลที่ 3 เป็นต้นไปจะเลื่อนการออกอากาศอย่างไม่มีกำหนดเนื่องด้วยการระบาดทั่วของโควิด-19 ในวันที่ 5 ตุลาคม พ.ศ. 2563 ได้มีประกาศว่าฤดูกาลที่ 3 ตอนที่ 5 เป็นต้นไปจนกลับมาออกอากาศต่อในฤดูใบไม้ผลิ พ.ศ. 2564 ฤดูกาลที่สามได้เริ่มต้นออกอากาศใหม่ตั้งแต่ตอนแรกเมื่อวันที่ 4 เมษายน พ.ศ. 2564